ປ. ໂອບາມາ ກ່າວຕໍ່ ປະຊາຊົນຄິວບາ ວ່າ ເຖິງເວລາແລ້ວ ທີ່ຈະປະອະດີດ ໄວ້ເປັນຄວາມຫຼັງ
ປະທານາທິບໍດີສະຫະລັດ ຮັບຮູ້ເຖິງປະຫວັດສາດ ທີ່ຫຍຸ້ງຍາກ ລະຫວ່າງປະເທດທັງສອງ ແຕ່ກໍໄດ້ສະເໜີ ຍື່ນມືທີ່ເຕັມໄປດ້ວຍໄມຕີຈິດມິດຕະພາບ ໄປຍັງປະຊາຊົນຄິວບາ.
ໃນການຮ້ອງຮຽນໂດຍກົງ ຕໍ່ປະຊາຊົນຄິວບາ ໃນນະຄອນຫຼວງ ຮາວານາ ປະທານາທິບໍດີບາຣັກ ໂອບາມາ ກ່າວວ່າ ມັນແມ່ນ ເທື່ອທຳອິດທີ່ສະຫະລັດແລະຄິວບາໄດ້ເຄື່ອນໄຫວເໜືອໄປກວ່າ ຄວາມແຕກຕ່າງກ່ຽວກັບສົງຄາມເຢັນຂອງປະເທດທັງສອງແລະ ເລີ້ມການເດີນທາງໃໝ່ໄປສູ່ອະນາຄົດທີ່ຈະເປັນຜົນປະໂຫຍດຕໍ່ ທັງສອງປະເທດ ປະທານາທິບໍດີໂອບາມາ ກ່າວໃນຄຳປາໄສ ທາງໂທລະພາບ ບໍ່ ເທົ່າໃດຊົ່ວໂມງ ກ່ອນທີ່ທ່ານຈະອອກເດີນທາງຈາກປະເທດຄິວ ບາໃນຕອນບ່າຍຂອງວັນອັງຄານວານນີ້ໂດຍເວົ້າວ່າ ຂ້າພະເຈົ້າ ໄດ້ເດີນທາງມາທີ່ນີ້ເພື່ອຍື່ນມືທີ່ເຕັມໄປດ້ວຍໄມຕີຈິດມິດຕະພາບ ມາຍັງປະຊາຊົນຊາວຄິວບາ ມັນເຖິງເວລາແລ້ວ ທີ່ພວກເຮົາຕ້ອງໄດ້ປະອະດີດໄວ້ເປັນ ຄວາມຫລັງ ມັນຈະບໍ່ເປັນເລື່ອງທີ່ງ່າຍແລະກໍຈະມີການຖອຍຫຼັງ ແລະກໍຈະໃຊ້ເວລາ ໃນການກ່າວຄຳປາໄສຢູ່ໂຮງລະຄອນ El Gran Teatro de Havana ທີ່ຫລູຫຼາສະງ່າ ງາມ ໂດຍມີປະທານາທິບໍດີຄິວບາທ່ານ Raul Castro ໄດ້ນັ່ງຢູ່ຊັ້ນເທິງ ກົງກັນຂ້າມກັບ ທ່ານນັ້ນ ປະທານາທິບໍດີໂອບາມາໄດ້ສະແດງຄວາມຫວັງອອກມາກ່ຽວກັບຄວາມສຳພັນໃນອະນາຄົດ ລະຫວ່າງສະຫະລັດແລະຄິວບາຕະ ຫລອດທັງປະຊາຊົນຂອງປະເທດທັງ ສອງ ທ່ານກ່າວຕື່ມວ່າ ການປ່ຽນແປງຢ່າງໃຫຍ່ຫຼວງລະຫວ່າງອະດີດສັດຕູເກົ່າຈະຕ້ອງເລີ້ມຕົ້ນ ໃນລະດັບມະນຸດ ທີ່ມີຄວາມເຂົ້າໃຈ ໃຫ້ອະໄພ ແລະຍອມຮັບຟັງ ປະທານາທິບໍດີໂອບາມາກ່າວວ່າ ທ່ານມີຄວາມຫວັງກ່ຽວກັບອະນາຄົດຂອງຄິວບາ ຍ້ອນ ທ່ານມີຄວາມເຊື່ອ ໃນປະຊາຊົນຊາວຄິວບາ ຊຶ່ງຄຳເວົ້າຂອງທ່ານ ພາໃຫ້ມີສຽງຕົບມືຂອງ ພວກຜູ້ຟັງດັງຂຶ້ນ ຢ່າງສະໜັ່ນຫວັ່ນໄຫວ ພວກທີ່ໄປຮ່ວມ ການກ່າວຄຳປາໄສ ໃນເທື່ອນີ້ ແມ່ນຮວມພວກທັງເຈົ້າໜ້າທີ່ຄິວບາ ແລະບຸກຄົນສຳຄັນ ຕະຫຼອດທັງບັນດາສະມາຊິກຄະ ນະລັດຖະບານ ຂອງທ່ານໂອບາມາ ແລະບັນດາສະມາຊິກສະພາ ຈາກທັງສອງພັກການ ເມືອງ ປະທານາທິບໍດີຍັງໄດ້ກ່າວເຖິງປະຫວັດສາດອັນເຈັບປວດຂອງປະເທດທັງສອງແລະການ ແຍກຈາກກັນໃນອັນທີ່ປະເທດທັງສອງໄດ້ມີຮ່ວມກັນກ່ຽວກັບສິ່ງທີ່ຄ້າຍຄືກັນແລະຄວາມ ແຕກຕ່າງຢ່າງສິ້ນເຊີງທີ່ພວກເຂົາເຈົ້າຕ້ອງໄດ້ເອົາຊະນະໃນຂະນະທີ່ສະຫະລັດແລະຄິວ ບາກ້າວໄປສູ່ການສ້າງຕັ້ງຄວາມສຳພັນແບບເປັນປົກກະຕິລະຫວ່າງກັນນັ້ນ